《西江月》
清代·陆求可

半夜雷车惊蛰，初春雨脚穿江。梅花应已满山香。

急驾兰桡画桨。

一带青山如沐，半湾绿水停航。白云渺渺雪茫茫。

明月天连纸帐。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。